หมุนรอบโลก
โตเกียว (เอเอฟพี) &#8212; พานาโซนิค บริษัทผู้ผลิตเครื่องใช้ไฟฟ้ารายใหญ่ในญี่ปุ่น เปิดเผยผลประกอบการในปีงบประมาณที่ผ่านมาว่า บริษัทขาดทุนสูงสุดเป็นประวัติการณ์ 9,670 ล้านเหรียญสหรัฐ (ราว 3 แสนล้านบาท) เนื่องจากผลกระทบเงินเยนแข็งค่า ปัญหาภัยพิบัติธรรมชาติในญี่ปุ่นและประเทศไทย และการแข่งขันอย่างรุนแรงของคู่แข่งต่างชาติ อย่างไรก็ตาม บริษัทคาดว่าจะกลับมาฟื้นตัวได้เล็กน้อยในปีงบประมาณปัจจุบัน โดยคาดว่าจะทำกำไรสุทธิได้ 5 หมื่นล้านเยน (ราว 1.95 หมื่นล้านบาท)
12 พ.ค. 2555

โตเกียว (เอเอฟพี) — พานาโซนิค บริษัทผู้ผลิตเครื่องใช้ไฟฟ้ารายใหญ่ในญี่ปุ่น เปิดเผยผลประกอบการในปีงบประมาณที่ผ่านมาว่า บริษัทขาดทุนสูงสุดเป็นประวัติการณ์ 9,670 ล้านเหรียญสหรัฐ (ราว 3 แสนล้านบาท) เนื่องจากผลกระทบเงินเยนแข็งค่า ปัญหาภัยพิบัติธรรมชาติในญี่ปุ่นและประเทศไทย และการแข่งขันอย่างรุนแรงของคู่แข่งต่างชาติ อย่างไรก็ตาม บริษัทคาดว่าจะกลับมาฟื้นตัวได้เล็กน้อยในปีงบประมาณปัจจุบัน โดยคาดว่าจะทำกำไรสุทธิได้ 5 หมื่นล้านเยน (ราว 1.95 หมื่นล้านบาท)
โรม (เอเอฟพี) — องค์การอาหารและเกษตรแห่งสหประชาชาติ (เอฟเอโอ) ได้ออกระเบียบแนะนำการซื้อขายที่ดินทำกินและป่าไม้ในประเทศกำลังพัฒนา เป็นแนวทางสำหรับกลุ่มประเทศร่ำรวยโดยเฉพาะ ซึ่งนับเป็นความพยายามล่าสุดเพื่อป้องกันการยึดที่ดินทำกินโดยมิชอบในประเทศกำลังพัฒนา และเพื่อส่งเสริมความมั่นคงทางอาหารรวมถึงการพัฒนาอย่างยั่งยืน โดยคู่มือแนะนำดังกล่าวเป็นผลจากการเจรจาตลอด 3 ปีที่ผ่านมา ระหว่างสมาชิกของสหประชาชาติ ทั้งนี้ผู้เชี่ยวชาญเชื่อว่าระหว่างปี 2000–2001 มีการเข้าไปซื้อหรือเช่าที่ดินในกลุ่มประเทศกำลังพัฒนาทั่วโลกมากถึง 494 ล้านเอเคอร์ หรือเท่ากับขนาดประเทศอังกฤษ 8 เท่า